《春日陪宴道山亭口占》
元代·李士瞻

二月春明花乍残，道山亭上翠如鬟。天开图画峰攒戟，地接蓬如雪满关。

双凤巢云朝贝阙，六鳌驾海出人寰。薇垣官从多时彦，听取山人半日閒。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。